**ANTIDOPINGA KONSULTATĪVĀS PADOMES**

**SĒDES PROTOKOLS**

*Sēde notiek attālinātā veidā Miscrosft Teams platformā*

Rīgā 2-17.2/2021-2 2021.gada 10.martā

**Sēdi vada**:

Priekšsēdētājs, Latvijas Antidopinga biroja direktors M. Dimants

**Ar balsstiesībām piedalās:**

Izglītības un zinātnes ministrijas Sporta departamenta direktors E. Severs

Veselības ministrijas Sabiedrības veselības departamenta,

Veselības veicināšanas un atkarību profilakses nodaļas vecākā eksperte S. Lazdiņa

Tieslietu ministrijas Valststiesību departamenta starptautisko publisko

Tiesību nodaļas jurists E. Gūte

Iekšlietu ministrijas Nozares politikas departamenta vecākā referente A. Zīle – Veisberga

Latvijas Olimpiskās komitejas Izpildkomitejas loceklis P. Apinis

Latvijas Sporta Federāciju Padomes ģenerālsekretārs A. Balodis –Rozītis

Latvijas Paralimpiskās Komitejas ģenerālsekretāre L. Apine

Latvijas Olimpiskās Komitejas Atlētu komisijas pārstāvis A. Bēcis

**Protokolē:**

Latvijas Antidopinga biroja vecākā speciāliste I. Brokāne

Sēdi sāk plkst. 11:00

1**.§**

Iepazīstināšana ar Antidopinga Konsultatīvo Padomi

M. Dimants informē, ka visi Antidopinga Konsultatīvās Padomes (turpmāk – Padome) locekļi ir pieslēgušies dalībai sēdē tiešsaistē, iepazīstina ar Latvijas Antidopinga biroja (turpmāk – Birojs) pārstāvjiem – izglītības ekspertu Ivanu Šapošņikovu un vecāko speciālisti Ināru Brokāni, kura turpmāk veiks Padomes sēžu protokolēšanu.

Katrs Padomes loceklis īsi iepazīstina ar sevi un jomu, kuru pārstāv.

2**.§**

Prezentācija par Biroja darbību, mērķiem, uzdevumiem

M. Dimants sniedz īsu ieskatu Biroja darbības jomā, informē par mērķiem, uzdevumiem, uzsverot, ka:

● viens no riska faktoriem sportā, ir zināšanu trūkums, tādēļ viens no Padomes uzdevumiem būs risinājumu meklēšana kopā un arī katram savā jomā, lai sabiedrība nezaudētu ticību sportam, šo jautājumu risināšanai būs nepieciešams arī politisks atbalsts;

● kopš Biroja izveides ir palielinājies sportistu testēšanas apjoms;

● ir jau daudz kas paveikts, bet vēl daudz kas jāpaveic, lai izpildītu un novērstu Eiropas Padomes Novērtējuma grupas ziņojumā norādītos trūkumus;

● Birojam ir izstrādāts darba plāns, kas ietver izglītības jomu, kontroli, vērtēšanu, kurā ir paredzēti skaidri pārkāpumu izskatīšanas procesi, komisiju darbā iesaistot advokātus, speciālistus ar juridisko izglītību;

● viens no galvenajiem Biroja darbības mērķiem ir virzīties uz darbības paplašināšanu, iespējami, nākotnē veidojot Latvijas sporta integritātes centru, kā tas ir līdzīgi jau izveidots citās Eiropas un Pasaules valstīs;

● vieni no svarīgākajiem Padomes veicamajiem darbiem būs saistīti ar likumdošanas pilnveidošanu kriminalizācijā, sporta integritātē un nepieciešamības gadījumā sporta tiesas izveidē, kontekstā ar kontradiktoriskajiem procesiem un varas dalīšanas principu, nošķirot izpildvaru no tiesu varas.

Pēc prezentācijas Padomes locekļi tiek aicināti piedalīties *diskusijā*, izsakot priekšlikumus, kā un cik plaši katrs redz savas iespējas turpmākajā Padomes darbā.

***Diskusiju panelis pēc prezentācijas par Biroja darbību***

*P. Apinis* vērš uzmanību uz dažādu papildus pienākumu veikšanu olimpisko spēļu dalībniekiem saistībā ar vēl joprojām pasaulē esošo COVID-19 vīrusa izraisīto pandēmiju, tāpat par nereģistrētu uztura bagātinātāju, kuros ir atrodami dažādi piesārņojumi un/vai reģistrētu uztura bagātinātāju, kuros ir atrodami stimulatori, pārdošanas iespējām sporta zālēs, tirdzniecības vietās u.c., līdz galam nenoregulēto situāciju attiecībā uz dažādu uztura bagātinātāju pieejamību.

*L. Apines* interešu lokā ir jautājumi, kuri noskaidrojami attiecībā uz sportistu izglītošanu un testēšanu dalībai vasaras un ziemas Olimpiskajās spēlēs, lai sportistiem, treneriem un apkalpojošajam personālam būtu pilnīgi skaidri viņu pienākumi un tiesības, t.sk. sertifikātu saņemšanas iespējas.

*E. Severs* uzsver to, ka;

- birojs sekmīgi koordinē procesus antidopinga jomā, bet ir nepieciešama federāciju lielāka atbildība;

- attiecībā uz kriminalizāciju, jānodala procesi, it sevišķi tie, kuri saistīti tikai ar brīvā laika pavadīšanu;

- piekrīt atbildību noteikšanai par aizliegto vielu pārvadāšanu;

- neatbalsta atsevišķas jaunas iestādes izveidošanu, bet ja tiek izskatīts jautājums par vienas iestādes integrēšanu citā, vai arī to apvienošanu, tad nav iebildumu;

- uzskata, ka par sporta tiesas veidošanu runāt ir pāragri, jo pašlaik veiksmīgi darbojas tādas neatkarīgas strīdu izskatīšanas institūcijas kā Disciplinārā un Pārsūdzības komisijas;

- piekrīt, ka nepieciešamības gadījumā ir veidojamas darba grupas, bet tikai gadījumos, ja ir nepieciešama reāla ekspertu iesaiste, lai paveiktajam darbam būtu rezultāts un pievienotā vērtība;

- veicot sertifikāciju, jāpievērš uzmanība sporta speciālistu sadaļai, darbiniekiem, kas strādā ar jauno paaudzi uzsverot par vērtībām sportā, papildinot ar antidopinga jomas komponentēm;

- svarīgi ir saplānot un sastrukturizēt turpmāko Padomes darbību, izvērtējot un nosakot prioritātes.

*S. Lazdiņa* izsaka atbalstu E. Severa teiktajam, ka par jaunas organizācijas izveidošanu pašlaik spriest nav lietderīgi, uzskata, ka jādara viss iespējamais, lai līdzšinējā sistēma funkcionētu, nopietna uzmanība jāpievērš 2021.gad Pasaules Antidopinga Kodeksa izmaiņu ieviešanai, bet neizslēdz iespēju, ka nākotnē varētu diskutēt par šo jautājumu un sistēmas kopējas antidopinga politikas pilnveidošanu. Sniedz informāciju par Veselības ministrijas plānotajām aktivitātēm un sabiedrības informēšanas kampaņu, kuru īstenos Latvijas Antidopinga birojs un, kuras ietvaros plānots lielāku uzmanību pievērst antidopinga izglītības jautājumiem plašākā sabiedrības veselības kontekstā, akcentējot to uz personām, kas nodarbojas ar fitnesu vai fiziskajām aktivitātēm

*A.Bēcis* uzsver nepieciešamību skolu mācību programmās iekļaut antidopinga izglītības apmācību, uzskata, ka šis jautājums noteikti jānodod tālāk virzīšanai iekļaušanai arī sporta skolās jaunajiem sportistiem pārejot no vienas grupas uz citu.

3**.§**

Antidopinga Konsultatīvās Padomes priekšsēdētāja vietnieka vēlēšanas

Ņemot vērā to, ka, saskaņā ar Padomes nolikuma 7.punktu, jāievēl Padomes priekšsēdētāja vietnieks, kurš organizē Padomes darbu priekšsēdētāja prombūtnes laikā, kā arī to, ka Padomes priekšsēdētāja vietnieks ir kāds no Padomes nolikuma 3.6., 3.7. vai 3.8. apakšpunktos minēto sporta nozares organizāciju pārstāvjiem, Padomes priekšsēdētāja vietnieka amatam tiek izvirzītas šādas kandidatūras:

Latvijas Olimpiskās komitejas Izpildkomitejas loceklis P. Apinis

Latvijas Sporta Federāciju Padomes ģenerālsekretārs A. Balodis – Rozītis

Latvijas Paralimpiskās Komitejas ģenerālsekretāre L. Apine

Ņemot vērā lielo aizņemtību tiešo darba pienākumu veikšanā A. Balodis-Rozītis noņem savu kandidatūru Padomes priekšsēdētājam amatam.

Pamatojoties uz to, ka E. Severam jāpārslēdzas dalībai citā sanāksmē, līdz ar to nevar piedalīties balsošanā, Padomes locekļiem, atklāti balsojot par atlikušajiem diviem kandidātiem, balsis sadalās vienādi - par P. Apini - 4 (četras) balsis, par L. Apini 4 (četras) balsis.

Tā kā saskaņā ar Padomes nolikuma 17.punktu, Padome pieņem lēmumus ar klātesošo Padomes locekļu vienkāršu balsu vairākumu, balsojot atklāti, katram Padomes loceklim ir viena balss un vienāda balsu skaita gadījumā, izšķirošā ir Padomes priekšsēdētāja  balss, par Padomes priekšsēdētāja vietnieci tiek ievēlēta Latvijas Paralimpiskās Komitejas ģenerālsekretāre L. Apine.

4**.§**

Informācija par turpmākoPadomes sēžu protokolu izsūtīšanas kārtību

Padomes locekļi tiek informēti, ka kārtība, kādā turpmāk atbilstoši Padomes nolikuma prasībām, tiks sūtīta informācija, Padomes locekļiem tiks elektroniski paziņota papildus.

5**.§**

Dažādi

Turpmākai plānveidīgai un konstruktīvai Padomes darbības nodrošināšanai Birojam jāizstrādā detalizēts darba plāns, nosakot virzāmās prioritātes un atbildīgos.

Sēdi slēdz plkst. 12:30

Padomes priekšsēdētājs M. Dimants

Padomes sekretāre I. Brokāne